CELEX: 32002R1282
Language: el
Date: 2002-07-15 00:00:00
Title: Κανονισμός (ΕΚ) αριθ. 1282/2002 της Επιτροπής, της 15ης Ιουλίου 2002, για την τροποποίηση των παραρτημάτων της οδηγίας 92/65/ΕΟΚ του Συμβουλίου, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (Κείμενο που παρουσιάζει ενδιαφέρον για τον ΕΟΧ)

Avis juridique important

|

32002R1282

Κανονισμός (ΕΚ) αριθ. 1282/2002 της Επιτροπής, της 15ης Ιουλίου 2002, για την τροποποίηση των παραρτημάτων της οδηγίας 92/65/ΕΟΚ του Συμβουλίου, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 187 της 16/07/2002 σ. 0003 - 0012

Κανονισμός (ΕΚ) αριθ. 1282/2002 της Επιτροπήςτης 15ης Ιουλίου 2002για την τροποποίηση των παραρτημάτων της οδηγίας 92/65/ΕΟΚ του Συμβουλίου, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/65/EΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ(1), όπως τροποποιήθηκε τελευταία από την απόφαση αριθ. 2001/298/EΚ της Επιτροπής(2), και ιδίως το άρθρο 22,Εκτιμώντας τα ακόλουθα:(1) Με βάση την εμπειρία που έχουν τα κράτη μέλη από την εφαρμογή της οδηγίας 92/65/ΕΟΚ σε σχέση με το εμπόριο των ζώων που αναφέρονται στα άρθρα 5, 13 και 23 της εν λόγω οδηγίας, θα πρέπει να διευκρινιστούν οι απαιτήσεις όσον αφορά τους εγκεκριμένους οργανισμούς, ινστιτούτα ή κέντρα και να συμπεριληφθούν ορισμένες διατάξεις σχετικά με την απομόνωση (καραντίνα).(2) Κατά συνέπεια, είναι απαραίτητο να πραγματοποιηθούν ορισμένες προσαρμογές τεχνικής φύσης όσον αφορά τους όρους που διέπουν την έγκριση των οργανισμών, των ινστιτούτων ή των κέντρων, να θεσπιστεί ένα ειδικό πιστοποιητικό για το εμπόριο των εν λόγω ζώων και να διευκρινιστεί ο κατάλογος των ασθενειών που πρέπει να κοινοποιούνται.(3) Οι εν λόγω οργανισμοί, ινστιτούτα ή κέντρα, που έχουν ήδη εγκριθεί από τα κράτη μέλη βάσει των παλαιών ρυθμίσεων, πρέπει να εξακολουθήσουν να είναι εγκεκριμένοι και να ευθυγραμμιστούν με τις νέες απαιτήσεις το συντομότερο δυνατόν.(4) Πρέπει επομένως να τροποποιηθούν αναλόγως τα παραρτήματα Α, Γ και Ε της οδηγίας 92/65/ΕΟΚ.(5) Για να εξασφαλιστεί επαρκής χρόνος για την εφαρμογή των εν λόγω διατάξεων σε όλα τα κράτη μέλη, πρέπει να οριστεί μια ημερομηνία για την εφαρμογή του παρόντος κανονισμού.(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Τα παραρτήματα Α, Γ και Ε της οδηγίας 92/65/ΕΟΚ τροποποιούνται σύμφωνα με το παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 15 Ιουλίου 2002.Για την ΕπιτροπήDavid ByrneΜέλος της Επιτροπής(1) ΕΕ L 268 της 14.9.1992, σ. 54.(2) ΕΕ L 102 της 12.4.2001, σ. 63.ΠΑΡΑΡΤΗΜΑ1) Το παράρτημα Α της οδηγίας 92/65/ΕΟΚ αντικαθίσταται από το ακόλουθο κείμενο: "ΠΑΡΑΡΤΗΜΑ AΑΣΘΕΝΕΙΕΣ ΥΠΟΧΡΕΩΤΙΚΗΣ ΔΗΛΩΣΗΣ ΣΤΟ ΠΛΑΙΣΙΟ ΤΗΣ ΠΑΡΟΥΣΑΣ ΟΔΗΓΙΑΣ>ΘΕΣΗ ΠΙΝΑΚΑ>"2) Το παράρτημα Γ της οδηγίας 92/65/ΕΟΚ αντικαθίσταται από το ακόλουθο κείμενο: "ΠΑΡΑΡΤΗΜΑ ΓΟΡΟΙ ΠΟΥ ΔΙΕΠΟΥΝ ΤΗΝ ΕΓΚΡΙΣΗ ΤΩΝ ΟΡΓΑΝΙΣΜΩΝ, ΙΝΣΤΙΤΟΥΤΩΝ Ή ΚΕΝΤΡΩΝ1. Για να εγκριθεί επίσημα, δυνάμει του άρθρου 13 παράγραφος 2 της παρούσας οδηγίας, ένας οργανισμός, ινστιτούτο ή κέντρο, όπως ορίζεται στο άρθρο 2 παράγραφος 1 στοιχείο γ), πρέπει:α) να είναι σαφώς οροθετημένος και διαχωρισμένος από το περιβάλλον του, ή τα ζώα να είναι σταβλισμένα και να φυλάσσονται κατά τρόπο ώστε να μην δημιουργούν υγειονομικούς κινδύνους σε γεωργικές εκμεταλλεύσεις των οποίων το υγειονομικό καθεστώς θα μπορούσε να απειληθεί·β) να διαθέτει επαρκή μέσα για τη σύλληψη, το σταβλισμό και την απομόνωση των ζώων, καθώς και κατάλληλες εγκαταστάσεις απομόνωσης (καραντίνας) και εγκεκριμένες διαδικασίες για ζώα που προέρχονται από μη εγκεκριμένες πηγές·γ) να είναι απαλλαγμένος από τις ασθένειες που απαριθμούνται στο παράρτημα Α και, εφόσον η ενδιαφερόμενη χώρα εφαρμόζει ένα πρόγραμμα σύμφωνα με το άρθρο 14, από τις ασθένειες που αναφέρονται στο παράρτημα Β. Για να δηλωθεί ως απαλλαγμένος από τις εν λόγω ασθένειες, ένας οργανισμός, ινστιτούτο ή κέντρο, η αρμόδια αρχή αξιολογεί τα μητρώα που αφορούν την κατάσταση της υγείας των ζώων, μητρώα που έχουν διατηρηθεί κατά τη διάρκεια των τριών τελευταίων ετών τουλάχιστον, καθώς και τα αποτελέσματα των κλινικών και εργαστηριακών εξετάσεων που έχουν υποστεί τα ζώα στον εν λόγω οργανισμό, ινστιτούτο ή κέντρο. Εντούτοις, κατά παρέκκλιση της εν λόγω απαίτησης, εγκρίνονται νέες εγκαταστάσεις εφόσον τα φυλασσόμενα σε αυτές ζώα προέρχονται από εγκεκριμένες εγκαταστάσεις·δ) να τηρεί ενημερωμένα μητρώα με τα ακόλουθα στοιχεία:i) τον αριθμό και τα χαρακτηριστικά (ηλικία, φύλο, είδος και ατομικά στοιχεία ταυτοποίησης, εάν είναι εφικτό) των ζώων κάθε είδους που υπάρχει στην εγκατάσταση·ii) τον αριθμό και τα χαρακτηριστικά (ηλικία, φύλο, είδος και ατομικά στοιχεία ταυτοποίησης, εάν είναι εφικτό) των ζώων που εισέρχονται ή που εγκαταλείπουν την εκμετάλλευση, καθώς και στοιχεία σχετικά με την προέλευση ή τον προορισμό τους, σχετικά με τη μεταφορά από ή προς την εκμετάλλευση και την κατάσταση της υγείας των ζώων·iii) τα αποτελέσματα των αιματολογικών εξετάσεων ή κάθε άλλης διαγνωστικής μεθόδου·iv) τις περιπτώσεις εκδήλωσης ασθένειας και, ενδεχομένως, τη χορηγηθείσα αγωγή·v) τα αποτελέσματα των μεταθανάτιων εξετάσεων όλων των νεκρών ζώων στην εκμετάλλευση, συμπεριλαμβανομένων των νεκρών ζώων κατά τη γέννηση·vi) τις διαπιστώσεις που πραγματοποιήθηκαν καθ' όλη την περίοδο απομόνωσης ή καραντίνας·ε) είτε να έχει αναθέσει σε αρμόδιο εργαστήριο τη διενέργεια μεταθανάτιων εξετάσεων, είτε να διαθέτει έναν ή περισσότερους χώρους όπου δύνανται να διεξάγονται οι εν λόγω εξετάσεις από έναν αρμόδιο και υπό τον έλεγχο του εγκεκριμένου κτηνιάτρου·στ) είτε να διαθέτει τις κατάλληλες ρυθμίσεις ή εγκαταστάσεις επιτόπου για την ενδεδειγμένη απομάκρυνση των πτωμάτων των ζώων που πέθαναν κατόπιν ασθενείας ή με ευθανασία,ζ) να εξασφαλίζει, μέσω σύμβασης ή νομικού μέσου, την παροχή των υπηρεσιών ενός κτηνιάτρου, ο οποίος έχει εγκριθεί από την αρμόδια αρχή και υπόκειται στον έλεγχό της και ο οποίος:i) τηρεί mutatis mutandis τις απαιτήσεις που αναφέρονται στο άρθρο 14 παράγραφος 3 σημείο B της οδηγίας 64/432/EΟΚ,ii) διασφαλίζει ότι τα ενδεδειγμένα μέτρα παρακολούθησης της ασθένειας και ελέγχου σχετικά με την κατάσταση της ασθένειας στη συγκεκριμένη χώρα θα εγκρίνονται από την αρμόδια αρχή και θα εφαρμόζονται στον οργανισμό, το ινστιτούτο ή το κέντρο. Τα εν λόγω μέτρα περιλαμβάνουν:- ένα ετήσιο πρόγραμμα παρακολούθησης της ασθένειας, συμπεριλαμβανομένου του κατάλληλου ελέγχου των ζώων για την ανίχνευση ζωονόσων,- κλινικές, εργαστηριακές και μεταθανάτιες δοκιμές στα ζώα για τα οποία υπάρχει υποψία ότι έχουν μολυνθεί από μεταδοτικές ασθένειες,- τον εμβολιασμό των ευπρόσβλητων ζώων κατά των μολυσματικών ασθενειών, εφόσον απαιτείται, μόνο σύμφωνα με την κοινοτική νομοθεσία·iii) φροντίζει ώστε κάθε ύποπτος θάνατος ή η εμφάνιση οποιουδήποτε συμπτώματος που δημιουργεί υπόνοιες ότι τα ζώα έχουν προσβληθεί από μία ή περισσότερες από τις ασθένειες των παραρτημάτων Α και Β, να κοινοποιείται αμέσως στην αρμόδια αρχή, εφόσον η συγκεκριμένη αυτή ασθένεια είναι υποχρεωτικής δήλωσης στο εν λόγω κράτος μέλος·iv) φροντίζει ώστε τα εισερχόμενα ζώα να έχουν απομονωθεί δεόντως, σύμφωνα με τις απαιτήσεις της παρούσας οδηγίας και σύμφωνα με τις τυχόν δοθείσες οδηγίες από την αρμόδια αρχή·v) είναι υπεύθυνος για την καθημερινή τήρηση των υγειονομικών απαιτήσεων της παρούσας οδηγίας και την εφαρμογή της κοινοτικής νομοθεσίας για την καλή διαβίωση των ζώων κατά τη μεταφορά και για την απομάκρυνση των απορριμμάτων ζώων·η) εφόσον διαθέτει ζώα που προορίζονται για εργαστήρια που διεξάγουν πειράματα, πρέπει να τηρεί τις διατάξεις του άρθρου 5 της οδηγίας 86/609/EΟΚ.2. Η έγκριση διατηρείται εάν πληρούνται οι ακόλουθες απαιτήσεις:α) οι εγκαταστάσεις ελέγχονται από επίσημο κτηνίατρο της αρμόδιας αρχής, ο οποίος:i) επισκέπτεται τις εγκαταστάσεις του οργανισμού, του ινστιτούτου ή του κέντρου, τουλάχιστον μία φορά το χρόνο·ii) ελέγχει τη δραστηριότητα του εγκεκριμένου κτηνιάτρου και την εφαρμογή του ετήσιου προγράμματος παρακολούθησης των ασθενειών·iii) διασφαλίζει την τήρηση των διατάξεων της παρούσας οδηγίας·β) μόνο τα ζώα που προέρχονται από άλλον εγκεκριμένο οργανισμό, ινστιτούτο ή κέντρο εισάγονται στην εκμετάλλευση, σύμφωνα με τις διατάξεις της παρούσας οδηγίας·γ) ο επίσημος κτηνίατρος επαληθεύει ότι:- πληρούνται οι διατάξεις της παρούσας οδηγίας,- από τα αποτελέσματα των κλινικών, μεταθανάτιων και εργαστηριακών δοκιμών στα ζώα δεν προέκυψαν ενδείξεις σχετικά με την εμφάνιση των ασθενειών που αναφέρονται στα παραρτήματα Α και Β·δ) ο οργανισμός, το ινστιτούτο ή κέντρο διατηρεί τα μητρώα που αναφέρονται στην παράγραφο 1 σημείο δ), μετά την έγκριση, κατά τη διάρκεια περιόδου τουλάχιστον δέκα ετών.3. Κατά παρέκκλιση του άρθρου 5 παράγραφος 1 της παρούσας οδηγίας και του σημείου β) της παραγράφου 2 του παρόντος παραρτήματος, τα ζώα, συμπεριλαμβανομένων των πιθήκων (simiae και prosimiae), που δεν προέρχονται από έναν εγκεκριμένο οργανισμό, ινστιτούτο ή κέντρο, δύνανται να εισαχθούν σε έναν εγκεκριμένο οργανισμό, ινστιτούτο ή κέντρο υπό τον όρο ότι τα ζώα αυτά θα έχουν εκ των προτέρων υποστεί απομόνωση (καραντίνα) υπό επίσημο έλεγχο και σύμφωνα με τις δοθείσες οδηγίες από την αρμόδια αρχή.Όσον αφορά τους πιθήκους (simiae και prosimiae), πρέπει να τηρούνται οι απαιτήσεις σχετικά με την απομόνωση (καραντίνα), οι οποίες καθορίζονται στον διεθνή υγειονομικό κώδικα του διεθνούς γραφείου επιζωοτιών (κεφάλαιο 2.10.1 και προσάρτημα 3.5.1).Για τα λοιπά ζώα που υποβάλλονται σε απομόνωση (καραντίνα), σύμφωνα με το σημείο β) της παραγράφου 2 του παρόντος παραρτήματος, η διάρκεια της απομόνωσης πρέπει να είναι τουλάχιστον 30 ημέρες, όσον αφορά τις ασθένειες που απαριθμούνται στο παράρτημα Α.4. Τα ζώα που φυλάσσονται σε έναν εγκεκριμένο οργανισμό, ινστιτούτο ή κέντρο δύνανται να εγκαταλείψουν τις εν λόγω εγκαταστάσεις μόνο εάν προορίζονται για έναν άλλο οργανισμό, ινστιτούτο ή κέντρο στο συγκεκριμένο κράτος μέλος ή σε άλλο κράτος μέλος· εντούτοις, εάν δεν προορίζονται για έναν εγκεκριμένο οργανισμό, ινστιτούτο ή κέντρο, δύνανται να εγκαταλείψουν τις εν λόγω εγκαταστάσεις μόνον εφόσον τηρούνται οι απαιτήσεις της αρμόδιας αρχής για τη διασφάλιση της αποφυγής πιθανών κινδύνων εξάπλωσης της ασθένειας.5. Όταν ένα κράτος μέλος τυγχάνει συμπληρωματικών εγγυήσεων δυνάμει της κοινοτικής νομοθεσίας, δύναται να ζητήσει από τον εγκεκριμένο οργανισμό, ινστιτούτο ή κέντρο την εφαρμογή ενδεδειγμένων συμπληρωματικών απαιτήσεων και πιστοποίηση για τα ευπρόσβλητα είδη.6. Η έγκριση αναστέλλεται, εν μέρει ή πλήρως, αφαιρείται ή επαναχορηγείται, στις ακόλουθες περιπτώσεις:α) εάν η αρμόδια αρχή διαπιστώσει ότι δεν έχουν τηρηθεί οι απαιτήσεις του σημείου 2 ή ότι υπήρξε μεταβολή ως προς τη χρησιμοποίηση, η οποία δεν καλύπτεται πλέον από το άρθρο 2 της παρούσας οδηγίας, η έγκριση αναστέλλεται ή αφαιρείται·β) σε περίπτωση κοινοποίησης υποψίας όσον αφορά την εμφάνιση μιας από τις ασθένειες που αναφέρονται στο παράρτημα Α ή στο παράρτημα Β, η αρμόδια αρχή αναστέλλει την έγκριση του οργανισμού, ινστιτούτου ή κέντρου, έως ότου διαλυθούν επίσημα οι εν λόγω υποψίες. Ανάλογα με τη συγκεκριμένη ασθένεια και τους κινδύνους μετάδοσης της ασθένειας, η αναστολή της έγκρισης δύναται να εφαρμοστεί για ολόκληρη την εγκατάσταση ή αποκλειστικά για ορισμένες κατηγορίες ζώων ευπρόσβλητων από την εν λόγω ασθένεια. Η αρμόδια αρχή μεριμνά ώστε τα απαραίτητα μέτρα για την επιβεβαίωση ή τη διάλυση της υποψίας και για την αποφυγή της τυχόν εξάπλωσης της ασθένειας να λαμβάνονται σύμφωνα με την κοινοτική νομοθεσία που διέπει τα μέτρα καταπολέμησης της εν λόγω ασθένειας και το εμπόριο ζώων·γ) εφόσον επιβεβαιωθεί η εμφάνιση της ασθένειας για την οποία υπήρχαν υποψίες, ο οργανισμός, το ινστιτούτο ή το κέντρο εγκρίνεται εκ νέου μόνον εάν, μετά την εξάλειψη της ασθένειας και των εστιών μόλυνσης στις εγκαταστάσεις, συμπεριλαμβανομένου του κατάλληλου καθαρισμού και απολύμανσης, πληρούνται εκ νέου οι όροι που προβλέπονται στην παράγραφο 1 του παρόντος παραρτήματος, με εξαίρεση τους όρους που αναφέρονται στο σημείο γ) της παραγράφου 1·δ) η αρμόδια αρχή ενημερώνει την Επιτροπή σχετικά με την αναστολή, την αφαίρεση ή την επαναχορήγηση της έγκρισης ενός οργανισμού, ινστιτούτου ή κέντρου."3) Το παράρτημα Ε της οδηγίας 92/65/ΕΟΚ αντικαθίσταται από το ακόλουθο κείμενο: "ΠΑΡΑΡΤΗΜΑ ΕΤμήμα 1&gt;PIC FILE= "L_2002187EL.000702.TIF"&gt;>PIC FILE= "L_2002187EL.000801.TIF">Τμήμα 2&gt;PIC FILE= "L_2002187EL.000901.TIF"&gt;>PIC FILE= "L_2002187EL.001001.TIF">Τμήμα 3&gt;PIC FILE= "L_2002187EL.001101.TIF"&gt;>PIC FILE= "L_2002187EL.001201.TIF">".